Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: 16/1994. (VII. 8.) MKM rendelet melléklete
Paragraph Index: 430

c) Gyakorlati vizsga A gyakorlati vizsga műsorát a szakmai képzést folytató intézmény állítja össze és a vizsgabizottság elnöke hagyja jóvá. A gyakorlati vizsga tantárgyai: — klasszikus zenész (hangszeres szakok): hangszerjáték, zongora kötelező tárgy, — klasszikus zenész (zeneelmélet-szolfézs szak): karvezetés, zongora kötelező tárgy, — klasszikus zenész (zeneszerzés szak): zeneszerzés, zongora kötelező tárgy, — klasszikus zenész (hangkultúra szak): stúdiótechnikai gyakorlat, partitúraismeret, zongora kötelező tárgy, — jazz-zenész: hangszerjáték. A gyakorlati vizsga időtartama: tantárgyanként 20—30 perc, a stúdiótechnikai gyakorlat kivételével, amelynek időtartama 60 perc.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes